laion/Wikipedia-Exotic huggingface dataset:
הידטושי נקטה

הידטושי נקטה (ביפנית: 中田 英寿; נולד ב-22 בינואר 1977) הוא כדורגלן עבר יפני. נקטה, יליד יפן, נבחר על ידי פלה לאחד מ-125 שחקני הכדורגל החיים הטובים בעולם במרץ 2004. נקטה שיחק בנבחרת יפן באולימפיאדות 1996 ו-2000, במונדיאל 1998 ובמונדיאל 2002. נקטה פרש ממשחק פעיל בשנת 2006 בגיל 29. כדורגלן השנה באסיה: 1997,1998 אליפות איטליה: 2001 הגביע האיטלקי: 2002 נבחר לאחד מ-125 שחקני הכדורגל החיים הטובים בעולם: 2004 מדיה וקבצים בנושא הידטושי נקטה בוויקישיתוף אתר האינטרנט הרשמי של הידטושי נקטה הידטושי נקטה, ברשת החברתית אקס (טוויטר) הידטושי נקטה, ברשת החברתית אינסטגרם הידטושי נקטה, סרטונים בערוץ היוטיוב הידטושי נקטה, באתר Transfermarkt הידטושי נקטה, באתר Soccerway הידטושי נקטה, באתר BDFutbol הידטושי נקטה, באתר WorldFootball.net הידטושי נקטה, באתר National Football Teams הידטושי נקטה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אקוופוניקה

אקוופוניקה (באנגלית: Aquaponics) היא דרך לגידול צמחים בסביבה מימית בשימוש בבעלי חיים כמו דגים למערכת ממחזרת, המעניקה דשונת טבעית. העיקרון המנחה של המערכת האקוופונית מבוסס על כך שהפרשותיהם של בעלי החיים הגדלים בסביבה מימית (לדוגמה דגים) מופרשים למים כמוצר לוואי ההופך לרעיל לאחר זמן מה לבעלי החיים שהפרישו אותו; לעומת זאת, לצמחים, מים אלו מהווים מוקר דשן איכותי וגבוה. על כן, במערכת האקוופונית, הצמחים גדלים בצורה כזו (לדוגמה בגידול הידרופוני) המאפשרת להם לספוח את הפרשות הדגים מן המים להשתמש בהם כדשן ובכך לטהר את המים מן המרכיבים הרעילים לבעלי החיים. המים, שבשלב זה חזרו להיות נקיים וראויים לגידול, חוזרים אל מכל גידול בעלי החיים, וכך נמשך מחזור הגידול. במערכת האקוופונית אין איבוד מים ואין צורך בהוספתם, למעט אידוי, צריכה על ידי הצמחים ובעלי החיים הגדלים במערכת. המערכת סומכת על הקשר בין מרכיביה כקשר השומר על סביבה מאוזנת. ישנו מגוון גדול מאוד של מערכות אקוופונית, החל ממערכות קטנות המתאימות לגידול בתוך הבית וכלה במערכות ענק מסחריות, הן יכולות להשתמש במים מליחים או במים מתוקים כל זאת תלוי בסוגי הגידולים אותם רוצים להניב מהמערכת. הפרשות של דגים, או כל חומר אורגני אחר כגון: חומר צמחי נרקב, מזון דגים שלא נאכל וכו' הופכים לאמוניה, ויש צורך במושבת בקטריות בגודל פרופורציונלי לייצור האמוניה הקבוע, כך שנדרשת יצירה של שכבות בקטריות במים. השכבה הראשונה מפרקת אמוניה לניטריט, והשנייה מתחילה להתפתח כשהניטריט זמין, והופכת אותו לניטראט. אמוניה היא רעילה מאוד לדגים, ניטריט רעיל פחות וניטראט כמעט שאינו רעיל. תהליך ההפיכה לניטראט נמשך שבועיים לכל הפחות ולפעמים יותר. אמנם מושבות החיידקים נוצרות תוך מספר ימים, אבל בתקופה ההסתגלות שלהן הן לא חזקות מספיק כדי למנוע עליות חדות בריכוז האמוניה משום שהן צריכות להסתגל לעוד גורמים רבים ולהגיע לאיזון עם המערכת. קיים הבדל מהותי בין ספיגת האמוניה כמקור מזון לצמחייה בין צמחי מים לצמחים רגילים. צמחים רגילים מעדיפים שהאמוניה תתפרק לניטראט, ויעילות הספיגה עולה כשרמת החומציות גבוהה יותר - 7–7.5, לעומת צמחי מים שמעדיפים אמוניה ורמת חומציות של 6.6–6.8. צמחי מים חשובים מאוד בסינון רעלים, ובריאות הצמחים קשורה ישירות לבריאות הדגים. חקלאות ימית הידרופוניקה מדיה וקבצים בנושא אקוופוניקה בוויקישיתוף מידע נוסף על מערכת אקוופוניקה, באתר הגן הסולארי, 2009 מאמר המתאר ניסוי בחממה האקולוגית בעין שמר ניסוי אקוופוני בשיטת NFT אתר הסבר על אקוופוניקה (באנגלית) ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
הונג מיונג-בו

קוריאה זהו שם קוריאני; שם המשפחה הוא הונג. הונג מיונג-בו (בקוריאנית: 홍명보; ‏נולד ב־12 בפברואר 1969) הוא כדורגלן עבר ומאמן כדורגל דרום קוריאני. הונג, יליד סיאול, שימש כבלם נבחרת קוריאה הדרומית. בשנת 2004 פרש מכדורגל לאחר ששיחק בארצות הברית בקבוצת לוס אנג'לס גלאקסי. בשנת 2013 נתמנה למאמן נבחרת קוריאה הדרומית בכדורגל. לאחר הקמפיין המאכזב של הנבחרת במונדיאל 2014, הונג התפטר מתפקידו. אחד מ-125 שחקני הכדורגל החיים הטובים בעולם (2004) כדור הארד במונדיאל 2002 מדיה וקבצים בנושא הונג מיונג-בו בוויקישיתוף הונג מיונג-בו, באתר Transfermarkt הונג מיונג-בו, באתר WorldFootball.net הונג מיונג-בו, באתר National Football Teams הונג מיונג-בו, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מילוש

האם התכוונתם ל... ליובו מילוש (Miloš) – מפקד במחנה הריכוז וההשמדה יאסנובאץ צ'סלב מילוש (Miłosz) – משורר, מסאי ומתרגם פולני; חתן פרס נובל לספרות אישים ששמם הפרטי הוא מילוש
טלסקופ החלל IRAS

IRAS (ראשי תיבות באנגלית של Infrared Astronomical Satellite - לוויין אסטרונומי תת-אדום) היה טלסקופ החלל הראשון שביצע סקר אסטרונומי מלא של השמים בתחום התת-אדום של הספקטרום האלקטרומגנטי. הלוויין, שהיה פרויקט משותף של ארצות הברית, הולנד ובריטניה, שוגר בינואר 1983, למשימה שארכה 10 חודשים. הטלסקופ, בקוטר 57 ס"מ, סרק ומיפה 96% מכלל השמים ארבע פעמים, באורכי גל של 12, 25, 60, ו-100 מיקרומטר, ברזולוציה שנעה בין 30 שניות קשת באורך הגל הקצר ביותר לבין 2 דקות קשת באורך הגל הארוך. הוא גילה כ-350,000 מקורות, חלקם עדיין מחכים לזיהוי. מאמינים כי כ-75,000 מכלל המקורות שהתגלו הם גלקסיות יצירת כוכבים, שעדיין נמצאות בשלב הפעיל שלהן. מקורות רבים אחרים הם כוכבים רגילים עם דיסקות אבק סביבם, ייתכן שבשלב מוקדם של יצירת מערכת כוכבי לכת. תגליות חדשות כללו את דיסקת האבק סביב וגה וכן תמונות ראשונות של מרכז שביל החלב. אורך המשימה, שהיה אופייני לטלסקופי החלל הפועלים בתחום התת-אדום, הוגבל על ידי מערכת הקירור של הטלסקופ. על מנת לייצר צילומים איכותיים בתחום זה של אורכי גל, הטלסקופ חייב להיות מקורר לטמפרטורות קריוגניות. חומר הקירור הנפוץ הוא הליום נוזלי, אשר שימש גם את IRAS ושמר את הטלסקופ בטמפרטורה של 2 מעלות קלווין בתהליך של אידוי. מלאי ההליום (475 ליטר בשיגור) אזל ב-22 בנובמבר 1983, 10 חודשים לאחר תחילת המשימה, והדבר גרם לעלייה בטמפרטורת הטלסקופ ומנע תצפיות נוספות. IRAS תוכנן לקטלג מקורות קבועים, ולכן סרק את אותם אזורים של השמים מספר פעמים. צוות חוקרים מאוניברסיטת לסטר סרק את המקורות שנדחו בחיפוש אחר עצמים נעים, עבודה שהובילה לגילוי שלושה אסטרואידים, שישה כוכבי שביט ושובל אבק גדול המשויך לשביט טמפל-2. הלוויין הופיע בכותרות לזמן קצר עם גילוי "עצם לא-מוכר" שבהתחלה סברו שייתכן שהוא בעל גודל דומה לכוכב הלכת צדק ונמצא במרחק קטן יחסית, כך שניתן לשייכו למערכת השמש. עם זאת, ניתוח מעמיק גילה כי מתוך עשרה עצמים לא-מוכרים, תשעה היו גלקסיות רחוקות והאחרון היה ענן אבק בין-גלקטי. מאז IRAS המשיכו את חקר היקום בתחום התת-אדום מספר טלסקופי חלל, בהם מצפה החלל התת-אדום (ISO - Infrared Space Observatory) ששוגר ב-1995, טלסקופ החלל שפיצר (2003), טלסקופ החלל אקארי (2006), וטלסקופ החלל WISE, ששוגר בשנת 2009. WISE, גם הוא בעל משך משימה של 10 חודשים, צפוי לספק תוצאות מדויקות פי 100 עד פי 1000 לעומת IRAS. רוח הרפאים של איירה מדיה וקבצים בנושא טלסקופ החלל IRAS בוויקישיתוף אתר האינטרנט הרשמי של טלסקופ החלל IRAS דף משימה באתר של קלטק הסקר של IRAS ב-WikiSky טלסקופ החלל IRAS, באתר אנציקלופדיה בריטניקה (באנגלית) IRAS Explanatory Supplement II. Satellite Description IPAC IRAS archive IRAS Explanatory Supplement II. Satellite Description C. Telescope System Overview C.1 Cryogenics,‏ NASA/IPAC Infrared Science Archive,‏ Infrared Processing and Analysis Center, באתר המכון הטכנולוגי של קליפורניה Thomas O'Toole (30 בדצמבר 1983). "Mystery Heavenly Body Discovered". Washington Post. p. A1. אורכב מ-המקור ב-2010-02-01. נבדק ב-2008-01-28. {{cite news}}: (עזרה) Thomas J. Chester. "No Tenth Planet Yet From IRAS". Thomas J. Chester (המכון הטכנולוגי של קליפורניה). אורכב מ-המקור ב-2010-02-02. נבדק ב-2008-01-28.
אל-מסתנג'ד הראשון

אל-מסתנג'ד באמר אללה (מילולית: המבקש עזרה במצוות האל), אבו אל-מט'פר יוסף בן מחמד אל-מקתפי (בערבית: المستنجد بامر الله, ابو المظفر يوسف بن محمد المقتفي), נולד בשנת 1124 והיה הח'ליף העבאסי השלושים ושתים בין השנים 1160 ל-1170 בבגדאד. בראשית שלטונו מנע ניסיון הפיכה מצד אחת מנשות הח'ליף הקודם, אל-מוקתפי, ובנות ביתה ובתמיכת אנשי חצר רבים. בספרות ההיסטוריוגרפית האסלאמית נודע כבעל ידע רב באסטרולוגיה. ירש אותו בנו אל-מסתדא. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
אל-מקתפי

אל-מקתפי לאמר אללה (מילולית: ההולך בעקבות מצוות האל), אבו עבדאללה בן אל-מוסתזהר (בערבית: المقتفي لامر الله, ابو عبد الله بن المستظهر) נולד בשנת 1096 והיה הח'ליף העבאסי השלושים ואחת שמשל בבגדאד בין 7 בספטמבר 1136 ו-12 במרץ 1160. שלטונו של אל-מקתפי עומד בסימן החלשות האחיזה הסלג'וקית בעיראק. אל-מקתפי הצליח לנצל את המצב על מנת להשתחרר חלקית מעולם ולהשליט את מרותו על אזורים נרחבים בעיראק. מעורבותו של אל-מקתפי בתככי החצר הסלג'וקית הביאו למצור סלג'וקי על בגדאד בידי מוחמד איבן מחמוד בינואר 1157 וקוטב א-דין מודוד ממוסול. למרות הצלחות ראשוניות של הצבא הסלג'וקי, ובכללן כיבוש חלקה המערבי של העיר, התארכות הלחימה ופיצולים בתוך המחנה הסלג'וקי הביאו לנסיגתו ולניצחון עבאסי. המצור הוסר ב-13 ביולי לאחר נטישת הכוחות המוסוליים ופריצת מרד פנימי בראשות אחיו של הסולטאן מחמד. לאחר עליית שושלת הזנג' במוסול הוא שלח כוחות למלחמה בצלבנים. אל-מקתפי, באתר אנציקלופדיה בריטניקה (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
א-ראשד

אַ-רַּאשִׁד בִּאללַּהּ אַבּוּ גַ'עְפַר אלְ-מַנְסוּר בְּן אלְ-מֻסְתַרְשִׁד בִּאללַּהּ (בערבית: الراشد بالله أبو جعفر المنصور بن المسترشد بالله; תרגום הלקב: המנחה אורח מישרים באל; 1109–6 ביוני 1138) היה הח'ליף העבאסי השלושים שמשל בבגדאד לאחר מות אביו אל-מסתרשד בין 1135 ל-1136. א-ראשד הלך בדרך אביו וניסה להשיג את עצמאותו מהסוזרניות הסלג'וקית בתמיכת זנגי, האתאבק של מוסול. הוא תמך בסולטאן מתחרה, ועורר את זעמו של הסולטאן הסלג'וקי אל-מסעוד. מצור הוטל על בגדאד, והח'ליף וזנגי תומכו מצאו את עצמם נמלטים על חייהם למוסול. אל-מסעוד ביסס מחדש את מעמדו כסולטאן, וכינס מועצה שהדיחה את א-ראשד ומינתה תחתיו את דודו, אל-מקתפי. א-ראשד נמלט לאספהאן, שם חוסל בידי מרצחי החשישיון. מדיה וקבצים בנושא א-ראשד בוויקישיתוף ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
מובארכ (פירושונים)

מובארכ (תעתיק מדויק: מֻבּארכּ, תעתיק נפוץ: מובארק, בערבית: مبارك) הוא שם פרטי ושם משפחה בערבית, שמשמעותו "מבורך" האם התכוונתם ל... חוסני מובארכ – נשיאהּ הרביעי של מצרים סוזאן מובארכ – רעייתו של חוסני מובארכ, האישה הראשונה של מצרים לשעבר גמאל מובארכ – בנו של נשיא מצרים לשעבר חוסני מובארכ, בעבר דמות בולטת במפלגה הלאומית הדמוקרטית וקאסו מובארק – כדורגלן גנאי מעסומה אל-מובארכ – פוליטיקאית כוויתית
אל-מסתרשד

אל-מסתרשד באללה (מילולית: המבקש הנחיה מן האל), אבו אל-מנצור אל-פדל בן אל-מוסתזהר באללה (בערבית: المسترشد بالله, ابو المنصور الفضل بن المستظهر بالله) היה הח'ליף העבאסי העשרים ותשעה שמשל בבגדאד בין השנים 1118 ל-1135. בימיו זכתה הח'ליפות לתקופה של עצמאות יחסית, עת הייתה עסוקה הסולטנות הסלג'וקית במלחמות במזרח. עם זאת, תקופת שלטונו עמדה גם בסימן אי יציבות ומרידות רבות יחסית בעיראק. המרד הגדול הראשון שנאלץ אל-מסתרשד להתמודד עמו היה מצידו של דובייס, מצביא מקומי אשר בזז את בצרה וסייע לכוחות צלבניים במצורם על חלב. לאחר מכן, הצליח אל-מסתרשד לבלום באמצעות צבא בן 12,000 לוחמים את מסעו לכיוון בגדאד. באותה עת, משל בעיראק זנגי כנציב מטעם הסלג'וקים. זנגי נאבק בהצלחה בצלבנים וכמעט עלה בידיו לתפוס את דמשק ואת חומס, אך בערוב ימיו של אל-מסתרשד יריבות מצידו של אל-מסתרשד ומצד הכורדים החלישו את כוחו. עם מותו של הסולטאן הסלג'וקי מחמוד השני, נקרא זנגי חזרה מזרחה בשל מרד שהותסס בידי הח'ליף. עזיבתו איפשרה לח'ליף להרחיב את תחומי השפעתו בעיראק ולפעול לדיכויה של מיליציית דובייס. אל-מסתרשד רדף אחר דובייס וצר עליו במוסול במשך שלושה חודשים ללא הצלחה. עם זאת, הדבר העיד על כוחה הצבאי הגובר, ולו זמנית, של הח'ליפות תחת אל-מסתרשד. אל-מסתרשד הוביל את צבאו לקרב בקרבת המדאן נגד הסולטן מסעוד(אנ'), אחיו של מחמוד השני שתפס את השלטון לאחר מותו. אל-מסתרשד נתפש חי, ניחן, אך נמצא לאחר מכן דקור באוהלו, ככל הנראה בידיהם של החשישיון. מדיה וקבצים בנושא אל-מסתרשד בוויקישיתוף ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
The Great Ecstasy of Woodcarver Steiner

The Great Ecstasy of Woodcarver Steiner (גרמנית: Die Große Ekstase des Bildschnitzers Steiner) הוא סרט תיעודי שיצר הקולנוען ורנר הרצוג בשנת 1974. הסרט עוסק בקופץ הסקי המפורסם וולטר סטיינר, שעובד כנגר למחייתו. הרצוג התייחס אליו כ"אחד מסרטי החשובים ביותר". הסרט מכיל חומר גלם שצולם בעיירות הגרמניות אוברסדורף ו- גרמיש-פרטנקירכן, כמו כן ב- Planica שביוגוסלביה. הסרט נעשה כחלק מסדרה עבור תחנת טלוויזיה גרמנית, שהגבילה בדרכים שונות את התכנים. הגרסה המקורית של הרצוג הייתה באורך של 60 דקות, אך היא נערכה לכדי 45 דקות על מנת להתאים לשידור טלוויזיוני בן שעה. כמו כן, התחנה דרשה מהרצוג עצמו להופיע לפני המצלמה, מה שלא נעשה על ידו קודם לכן בסרטיו הדוקומנטריים הקודמים. <Herzog, Werner (2001). Herzog on Herzog. Faber and Faber. ISBN 0-571-20708-1.> "The Great Ecstasy of Woodcarver Steiner", במסד הנתונים הקולנועיים IMDb (באנגלית) "The Great Ecstasy of Woodcarver Steiner", באתר AllMovie (באנגלית) "The Great Ecstasy of Woodcarver Steiner", באתר Rotten Tomatoes (באנגלית) "The Great Ecstasy of Woodcarver Steiner", במסד הנתונים הקולנועיים KinoPoisk (ברוסית)
הוספה סטנדרטית

בכימיה בכלל ובכימיה אנליטית בפרט, הוספה סטנדרטית היא שיטה המאפשרת מדידת ריכוזו של צורון יחיד בתמיסה בה ישנם כמה צורונים פעילים. שיטה זאת טובה למערכות ביולוגיות, בהן מטבע הדברים צורונים פעילים רבים. כמו גם למערכות מורכבות אחרות (כמו מי ים) ומכאן חשיבותה הרבה. השיטות המסורתיות לניטור אנאליט בתמיסה (ספקטרוסקופיה מסורתית כמו שיטת JOB או שיטות אלקטרוכימיות כמו striping voltammetry) יעילות כאשר מדובר בצורון יחיד בתמיסה, אך קשה ליישמן לתמיסה המכילה צורונים שונים. למשל, אם ישנם בתמיסה שני צורונים בולעי אור, השימוש בשיטת הספקטרוסקופיה המסורתית (מדידות ספקטרום בליעה של האנאליט, מציאת אורך הגל בו הבליעה מקסימלית, הכנת גרף כיול לעבודה באורך גל זה, מדידת תמיסת האנאליט באורך הגל הנ"ל וחישוב ריכוז האנאליט) לא תניב את ריכוז האנאליט אלא מיצוע כלשהו בין ריכוז האנאליט לבין ריכוז הצורון הנוסף, זאת ע"פ חוק בר-למברט. תרומתו של הצורן הנוסף לבליעה באורך הגל שמצאנו תלויה בתכונות הבליעה שלו ובריכוזו בתמיסה הנבדקת, נתונים שאינם ידועים בדרך כלל. לכן, לשם מדידת ריכוז של צורון נתון בדגימות "טבעיות" (כאשר שאר המרכיבים, רכוזם המדויק ולפעמים אף מהותם, אינם ידועים), בכל שיטה אנליטית, יש צורך לאפס תרומות של צורנים אחרים. על צורך זה באה לענות שיטת "הוספה סטנדרטית". מכאן ואילך יעסוק כל הערך ביישום השיטה בספקטרוסקופיה, לצורך פשטות. אותם עקרונות תקפים לכל שאר היישומים. בשיטה זו מודדים את הבליעה בתמיסה בה מנטרים את האנאליט. אחר כך מוסיפים כמות ידועה של הצורון הנמדד לתמיסה ומודדים שוב את הבליעה, ממשיכים להוסיף כמויות ידועות, נהוג למדוד כחמש מדידות. מתוצאות אלו מציירים גרף: על ציר ה-X תוספת הריכוז, על ציר ה-Y הבליעה. אם העבודה נעשיתה תחת מגבלות חוק בר-למברט, התוצאה היא ישר. החיתוך בין הישר לבין ציר ה-X הוא ריכוז האנאליט בתמיסה המקורית. מפני שהחיתוך עם ציר-X היא התוספת שתיצור בליעה אפסית, ומכיוון שהישר המצטייר מתייחס לתוצאות של בליעת צורון האנאליט, התוצאה היא כמות האנאליט שיש לגרוע מהתמיסה כדי לקבל אפס בליעה, כלומר ריכוז הצורון בתמיסה. ספקטרוסקופיה
משפט רפואי

משפט רפואי (Medical Law; או משפט בריאות) הוא תחום העוסק בתפר שבין משפט ורפואה. בשונה ממונחים קרובים בעלי משמעות מעט שונה כגון "משפט בריאות" (health law) ו"רפואה משפטית" (forensic medicine), המשפט הרפואי עוסק בנורמות חוקיות מחייבות ביחס להתנהגותם של רופאים ואנשי מקצועות הבריאות, וכן כולל סוגיות אתיות כמו הסדרה משפטית של השתלת איברים, חקיקה בתחום מחלות מידבקות, הורות פונדקאית, הפריה חוץ גופית, תרומת זרע ואחרים. בעבר התמקד המשפט הרפואי רק בנושאים מינהליים שהתייחסו לרופא ועבודתו: תנאי רישוי הרופא ותנאי העסקתו, עבודות, אחריותו וסמכויותיו. ברבות השנים החלו העוסקים בתחום לגלות עניין בחקר בעיות חברתיות ומוסריות שקשורות ברופא, בחולים, בבריאות ובמחלה וכדומה. אף שכותרת העיסוק נותרה זהה, תוכנו התרחב ויש המכנים תחום נרחב זה כיום "משפט בריאות". המשפט הרפואי בהגדרתו הרחבה מהווה מערכת כללים משפטיים שמסדירים את המפגש בין המטפל למטופל ובין המטפל לצרכני הבריאות בכלל, בין המטפל לבין יתר אוכלוסיות של מטפלים, בין המטפל למדינה - לרבות קבלת רישיון לעסוק במקצוע, וכן את המפגש שבין המטפל למערכת הבריאות, כולל חובותיו, זכויותיו וסמכויותיו. הארגון העולמי למשפט רפואי נורמה רפואית גיל סיגל, ביו אתיקה כחול לבן - ביו אתיקה ומשפט רפואי בישראל, משפט רפואי וביו אתיקה, כרך 6 עמוד 16, 2015 אמנון כרמי, בריאות ומשפט (עמ' 61-59) 2003. עירית עופר-שטרק "תרומת כליות לאחר מוות לבבי - הרהורים על התמורות שבתרומות", "משפט ועסקים". רועי אדניה ואלכס פלדשר "עוקפים בתור להשתלות? בחינת "שיטת הקדימות" מנקודת-מבט של המשפט המנהלי", "משפט ועסקים". אלכס פלדשר "השתלת איברים בישראל הדין המצוי והרצוי", "משפט ועסקים". ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
La Soufrière

La Soufrière (בגרמנית: "La Soufrière - Warten auf eine unausweichliche Katastrophe") בתרגום חופשי: "מחכים לאסון הבלתי נמנע" הוא סרט דוקומנטרי משנת 1977 שצולם בגרמניה המערבית על ידי הבמאי הגרמני ורנר הרצוג, אשר ביקר באי גוואדלופ שבו הר געש לה סופרייר עומד להתפרץ. הרצוג שמע על התפרצות הר הגעש שעומדת להתרחש באי אשר תושביו פונו, ושאיכר אחד סירב לעזוב. את המניע לצילומי הסרט הסביר כך: "ידעתי שארצה ללכת ולשוחח עמו ולגלות איזו מין מערכת יחסים יש לו עם המוות". שלושת אנשי צוות הצילום עולים ברגל לכיוון לוע הר הגעש אשר אפוף ענני גופרית ועשן שנעים באוויר. בסרט חוקר הרצוג את הרחובות הנטושים של העיירות באי ומשוחח בצרפתית עם שלושה אנשים שונים שנותרו באי: אחד טוען שהוא מחכה למוות ומדגים את התנוחה בה הוא עושה זאת, אחר טוען שנשאר לשמור על החיות. בסופו של דבר, הר הגעש לא התפרץ ו"חס על חייהם" של האנשים שנותרו באי, כולל הרצוג וצוותו. סרטיו של הרצוג נוטים להתמקד באלה שמחוץ לזרם המרכזי החברתי, לרוב, באנשים המציגים השקפה אגוצנטרית על העולם, אנשים המונעים על ידי טירוף או הרמוניה מוחלטת עם הטבע, האובייקטים בסרטיו של הרצוג ממחישים את החיים בקיצוניות הרוחנית הגבוהה ביותר. האנשים שנשארו על האי השלימו למעשה עם גורלם, ומסרו נפשם לבורא. אחד מהם אף נראה מופתע שהרצוג בכלל שאל על כניעתו למוות בידי הר הגעש. אחרים פשוט לא ראו את הטעם בפינוי האי מאנשים. Paul Cronin, Herzog on Herzog (London: Faber and Faber Ltd., 2002, ISBN 0-571-20708-1) p. 148. Brigitte Peucker, “In Quest of the Sublime,” New German Filmmakers: From Oberhausen Through the 1970s, edited by Klaus Phillips (New York: Frederick Ungar Publishing Co., 1984, hardcover: ISBN 0-8044-2688-0 and paperback: ISBN 0-8044-6648-3) p. 168. "La Soufrière", במסד הנתונים הקולנועיים IMDb (באנגלית) "La Soufrière", באתר נטפליקס "La Soufrière", באתר AllMovie (באנגלית) "La Soufrière", באתר Rotten Tomatoes (באנגלית) "La Soufrière", במסד הנתונים הקולנועיים KinoPoisk (ברוסית) הרצוג מדבר על תהליך יצירת הסרט La Soufrière (ראיון מצולם מתוך האתר Capturing Reality: The Art of Documentary)
מדיאנטה

במוזיקה טונאלית פונקציונלית, מדיאנטה היא הדרגה השלישית בסולם. בסולם דו מז'ור יהיה זה הצליל מי. האקורד המשולש שנבנה מן המדיאנטה הוא אקורד מתון ורגוע בסולם מז'ורי (ובולט וחד יותר בסולם המינורי), ולו כמה שימושים: הוא יכול להכין לדרגה השישית, ויכול להוות תחליף לדרגה הראשונה (טוניקה). תאוריית המוזיקה מדיה וקבצים בנושא מדיאנטה בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
סובמדיאנטה

במוזיקה טונלית פונקציונלית סובמדיאנטה היא הדרגה השישית בסולם הדיאטוני. לרוב, במהלכים הרמוניים, דרגה זו נחשבת ל"סיום מדומה" (cadenza d'inganno) ומשמשת תחליף מרוכך לדרגת הטוניקה. המדיאנטה הנמוכה (סוב) שבחצי הדרך בין הטוניקה לבין הסובדומיננטה קרויה "סובמדיאנטה" משום שהיא תופסת את הפוזיציה ש"מתחת" לאקורד המשולש שעל הטוניקה בהשוואה לזו התופסת את המדיאנטה שמעל לאקורד המשולש על הטוניקה. בשיטת הסולפג', צליל הסובמדיאנטה מושר כ"לה" במז'ור, כ"פה" במינור. לפעמים הוא נקרא "סופרדומיננטה", כדרגה שמעל הדומיננטה. זהו שמה המקובל (סוב-דומיננט") בצרפתית. האקורד המשולש הנוצר מעל תו הסובמדיאנטה הוא "אקורד סובמדיאנטי". בניתוח בספרות רומיות, אקורד הסובמדיאנטה מסומן כרגיל בספרות הרומיות "VI" אם זה אקורד מז'ורי, וב"vi" אם הוא אקורד מינורי. המונח "סובמדיאנטה" עשוי להתייחס גם ליחס בין סולמות מוזיקליים. לדוגמה, ביחס לסולם דו מז'ור, סולם לה מינור הוא הסובמדיאנטה. בסולם מז'ור, סולם הסובמדינטה הוא המינור היחסי ויש בו אותם תווים כמו בסולם המז'ור המקורי. מודולציה לסובמדיאנטה נדירה יחסית, בהשוואה למודולציה לדומיננטה בסולם מז'ור או מודולציה מודולציה למדיאנטה בסולם מינור. אחד השימושים העיקריים של אקורד הסובמדיאנטה הוא בקדנצה מדומה, V ל-VI במז'ור או v ל-vi במינור. תורת המוזיקה מדיה וקבצים בנושא סובמדיאנטה בוויקישיתוף Harmony: its theory and practice הרמוניה מדומה: תיאוריה ושימוש 09/09/2010 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פילקו

פילקו (באנגלית: Philco; ראשי תיבות של Philadelphia Storage Battery Company כלומר: חברת הסוללות של פילדלפיה) הייתה חברת אלקטרוניקה חלוצית בתחומי ייצור מקלטי הרדיו, הטלוויזיה והמחשוב וייצרה גם מוצרי חשמל ולוויינים. החברה נוסדה ב-1892 כחברת הליוס לייצור סוללות ומצברים. בין השנים 1920 ועד 1927 הופעלו מקלטי הרדיו באמצעות סוללות בלבד. ב-1927, עם המצאת מיישר הזרם, התאפשרה הפעלת מקלטי הרדיו באמצעות זרם חילופין (הזנה מהשקע בקיר) וקברניטי פילקו הבינו שעליהם לפתח תחומי התמחות נוספים, בשל הירידה הצפויה במכירות הסוללות. מ-1928 החלה פילקו לייצר מקלטי רדיו ובין השנים 1930–1950 מכרה יותר מקלטי רדיו מכל חברה אחרת. עיצוב מכשירי הרדיו שלה הפך לסמל "ימי הרדיו". החברה הפכה את הייצור למתכונת של פס ייצור במקום העבודה הידנית שהייתה נהוגה עד אז. פילקו גם הייתה בין הראשונות ששילבו טרנזיסטורים בייצור מקלטי רדיו והציעה כבר בשנות החמישים מכשירי רדיו המופעלים על ידי שלט רחוק (עם כבל). ב-1930 החלה פילקו לייצר מכשירי רדיו לכלי רכב. פילקו הרחיבה את עסקיה לייצור מכשירי חשמל נוספים, בהם מיזוג אוויר (1938), מקררים (1939), מקלטי טלוויזיה ביתיים (1947), מכונות כביסה ומייבשי כביסה (1954) ועוד. פילקו נמנתה עם חלוצי המחשבים מבוססי הטרנזיסטורים. לאחר שפיתחה בשנת 1953 טרנזיסטור מתקדם, שהיה מהיר משמעותית מקודמיו, זכתה במכרזי פיתוח מחשבים של הצבא והממשל בארצות הברית. נגזרות מסחריות של אחדים ממחשבים אלה זכו להצלחה כמחשבים לשימושים עסקיים ומדעיים. בשנת 1962 ייצרה פילקו מחשב טרנזיסטורי (פילקו S-2000 Transac), המחשב שאיפשר רמת חישוב זהה למחשבי יבמ הגדולים של אותה עת, אך בגודל קטן יותר, נבחר על ידי פיקוד הגנת האוויר והחלל של צפון אמריקה למתקן איתור הירי של טילים ביניבשתיים בהר צ'ייני. בעקבות בחירה זו נבחרו מחשבי פילקו על ידי ארגונים רבים אחרים, בהם וסטינגהאוס, ג'נרל אלקטריק, נאס"א ואף ממר"ם, מרכז המחשבים של צה"ל. בממר"ם פעלו שני מחשבי פילקו: פילקו 1000 ומחשב גדול ומהיר יותר פילקו 2000. פילקו-פורד פיתחה וייצרה לווייני תקשורת ולוויינים מטאורולוגיים. כן פיתחה עבור נאס"א את מערכת המעקב הקרקעית הגלובלית של תוכנית מרקורי. חברת ייצור לווייני התקשורת לוראל (Space Systems/Loral) ממשיכה את קו ייצור הלוויינים של פילקו. בדצמבר 1961 רכשה חברת פורד את פילקו ובמשך זמן מה נקראה החברה פילקו-פורד. ב-1974 נמכרה פילקו על ידי פורד לתאגיד GTE. ב-1981 נרכשה פילקו על ידי פיליפס ההולנדית, על מנת להחדיר את המותג "פיליפס" לארצות הברית, השם הדומה והלוגו הדומה סייעו לביצוע רכישה זו. מדיה וקבצים בנושא פילקו בוויקישיתוף אתר האינטרנט הרשמי של פילקו (באנגלית) היסטוריה של פילקו (באנגלית) מידע לאספנים על מכשירי הרדיו הקלאסיים של פילקו (באנגלית) מידע לאספנים על מכשירי הרדיו הקלאסיים של פילקו (באנגלית)
פורום ראשי החברות ובכירי המשק בישראל

פורום ראשי החברות ובכירי המשק בישראל (עד לחודש יולי 2011 נקרא פורום ראשי המשק) הוא חברה פרטית שייסדה נגה קינן בשנת 2008, המאגדת כ-650 אנשי עסקים ובכללם בעלי שליטה, יו"רים ומנכ"לים של חברות גדולות. רף הכניסה לפורום עומד על מחזור של 40 מיליון דולר בשנה. נשיאות הפורום מורכבת מכמה עשרות חברים, והיא בעלת הסמכות בענייני התוכן בפורום. על חברי הנשיאות נמנים חיים כצמן מחברת גזית גלוב ומוזי ורטהיים מהחברה המרכזית לייצור משקאות קלים. דמי החברות בפורום עומדים על למעלה מ-5,000 ש"ח בשנה. פועלת נגד הגבלת שכר הבכירים. עמדת הפורום הוצגה בפני הוועדה הבין-משרדית לנושא הריכוזיות והתחרותיות במשק בראשות מנכ"ל משרד ראש הממשלה ומנכ"ל משרד האוצר. שירות לאומי/צבאי והקשר לתעסוקה. חיבור בין אנשי ההון לאנשי השלטון. בעיתונות הכלכלית נמתחה ביקורת על מהותו של הפורום, בכך שמחד הוא מנסה להשפיע על המדיניות הכלכלית הציבורית ומציג את עצמו כגוף שפועל למען המשק הישראלי, ומאידך הוא למעשה חברה פרטית, שלבעליה, נגה קינן, ישנם אינטרסים של טוויית קשרים עסקיים ורווח אישי מפעילותו. כמו כן, בתוכנית לילה כלכלי נמתחה ביקורת על הפורום על כך שהוא מתיימר לכלול את ראשי המשק, בעוד שהוא למעשה כולל בעלי הון להם אינטרסים עסקיים, ושאינם מייצגים את המשק הישראלי. ביקורת נוספת נמתחה על מלחמתו בעד המשך הריכוזיות במשק. פורום מנהלי כספים ראשיים CFO הריכוזיות במשק הישראלי מתן חודורוב, דיון על מעמד ראשי המשק כיועצים לממשלה, אתר ערוץ 10, 29 ביוני 2011 (לצפייה החל מהדקה ה-16:29) שי אספריל, הרווח כולו שלה, באתר כלכליסט, 27 בינואר 2011 סמי פרץ, מי הם יושבי "פורום ראשי המשק"?, באתר TheMarker‏, 22 באפריל 2011 צבי זרחיה ואורה קורן, השר יעקב נאמן - ראש הוועדה לבחינת שכר הבכירים או יועץ לקבוצת הלחץ החזקה בישראל?, באתר TheMarker‏, 15 ביוני 2010 ברק רביד, פרדו הופיע בפני חוג ההון־שלטון; לשכת ראש הממשלה לא ידעה, באתר הארץ, 7 ביולי 2014 צבי זרחיה, פורום ראשי המשק נגד הגבלת שכר הבכירים: "שיבדקו כמה מרוויח רופא או עו"ד", באתר TheMarker‏, 13 ביוני 2010. יוסי ניסן, ‏קינן: "רדיפת אנשי העסקים בישראל מזכירה משטרים אפלים", באתר גלובס, 13 באוקטובר 2010. צבי לביא, שטייניץ: ננתק הקשר בין צה"ל להעסקת חרדים, באתר ynet, 26 בספטמבר 2010. בין השאר אירח הפורום את ראש המוסד, תמיר פרדו.ברק רביד, פרדו הופיע בפני חוג ההון־שלטון; לשכת ראש הממשלה לא ידעה, באתר הארץ, 7 ביולי 2014 שי אספריל, הרווח כולו שלה, באתר כלכליסט, 27 בינואר 2011. מתן חודורוב, מייסד דה-מרקר תוקף את הטייקונים: "הם לא אילי הון אלא שליטי הון", 9.9.2011, נענע10. סמי פרץ, מי הם יושבי "פורום ראשי המשק"?, באתר TheMarker‏, 22 באפריל 2011
מסורת (פירושונים)

האם התכוונתם ל... מסורת – מסורת כמושג כללי מסורת (יהדות) – המסורת ביהדות מסורה הערות על נוסח המקרא